**Resultater fra Danang baner vejen for ny storstilet oprensning af dioxinforurening**

**Vietnamkrigen spøger stadig. Ny omfattende oprensning af dioxin er nu på vej på tidligere amerikansk luftbase.**

En succesfuld dioxin oprensning på den tidligere amerikanske Danang luftbase i Vietnam fører nu til, at et nyt og større projekt sættes i gang. Det sker på Bien Hoa luftbasen, hvor forureningsmængderne tilmed er væsentligt større end i Danang. Bag projektet står udviklingsorganisationen USAID, der finansierer projektet, og Vietnams luftvåben (ADAFC).

Oprensningsmetoden bliver formentlig den samme som i Danang, hvor man ved hjælp af ISTD teknologien over al forventning lykkedes med helt at rense ekstremt toksisk forurenet jord. Her deltog Krüger i oprensningen og firmaet håber at blive valgt igen til det nye projekt. Krüger har via den patenterede ISTD teknologi (In Situ Thermal Desorption) mange successer med jordoprensning på resultatlisten og prisen pr m3 oprenset jord er efterhånden faldet betragteligt.

**Baggrunden for projektet er, at giften Agent Orange, der blev anvendt under Vietnamkrigen, indeholder problemstoffet dioxin**. Agent Orange blev håndteret på flere luftbaser i Vietnam, og findes derfor på forskellige ’hotspots’ i Vietnam.

Forundersøgelser har vist, at næsten 500.000 m3 jord er dioxin forurenet på Bien Hoa luftbasen og har brug for at blive renset. Det er næsten 4 gange så store mængder som i Danang. USAID har lavet en aftale med Vietnams forsvarsministerium om et sætte gang i et projekt til 183 mio. dollars, der forventes at stå på over en 5-årig periode.